ཞི་ཅིན་ཕིང་གིས་ནན་བཤད་གནང་དོན།ཐོག་མའི་བསམ་འདུན་མ་བརྗེད་པར་འགན་འཁྲི་བློ་ལ་བརྟན་པོ་འཆང་རྒྱུ་དེ་དང་ཐོག་ཀྲུང་དབྱང་ཆབ་སྲིད་ཅུས་ཀྱི་བློ་མཐུན་ནས་འགོ་འཛུགས་དགོས།གོ་གནས་ཇི་ཙམ་མཐོ་བ་ཡོད་པ་དེ་ཙམ་གྱིས་མི་དམངས་ལ་ལྷག་བསམ་རྣམ་དག་དང་བློ་གཅིག་སེམས་གཅིག་གིས་མི་དམངས་ལ་ཞབས་འདེགས་ཞུ་དགོས།བཅའ་ཁྲིམས་དང་སྒྲིག་ཁྲིམས་ལ་གུས་སྐྲག་དང་རང་གཅུན་ཐུབ་པ་བྱས་ནས་སྤྱོད་གཙང་རང་གཅུན་ཐད་མིག་དཔེ་བསྟན་ཚེ་ཕྲག་ཐོག་གི་འགན་འཁྲི་ལྕི་པོ་དེ་གཞི་ནས་འཁུར་ཐུབ།ཀྲུང་དབྱང་ཆབ་སྲིད་ཅུས་ཀྱི་བློ་མཐུན་ཚོས་གནས་ལུགས་ཤེས་རྟོགས་ཐུབ་པ་བྱས་ནས་སྤྱི་དང་སྒེར་ཕྱིན་ཅི་མི་ལོག་པ་དང་།ཡིན་མིན་མཉམ་བསྲེས་མི་བྱེད་པ།ཁེ་གྲགས་གསལ་པོ་ཤེས་པ།གཉེན་ཉེའི་འབྲེལ་བ་གང་བྱུང་དུ་མི་སྤྱོད་པ་བཅས་བྱས་ཏེ་སྣེ་འཁྲིད་ཀྱིས་སྤྱོད་གཙང་རང་གཅུན་གྱིརླུང་ཕྱོགས་སྟོན་རྟགསཡག་པོ་བཟོས་ནས་སྤྱོད་གཙང་གཞུང་དྲང་གི་ཏང་སྲོལ་ཆགས་རྒྱུར་སྐུལ་མ་གཏོང་དགོས།སེམས་ཁམས་དྭངས་གཙང་དང་རིན་ཐང་གི་གནས་ཚད་ཐོག་ནས་ཕུགས་བསམ་གྱི་དད་སེམས་བརྟན་པོ་ཡོང་བ་བྱེད་དགོས།ཆབ་སྲིད་ཀྱི་ངེས་ཤུགས་དང་ཀུན་སྤྱོད་ཀྱི་ངེས་ཤུགས་ཆེ་རུ་བཏང་ནས་རུལ་སུངས་བྱེད་མི་འདོད་པའི་བསམ་བློའི་འགོག་རགས་བསྐྲུན་ཏེ་སྤྱོད་གཙང་དང་ལས་ཀ་དྲང་པོ་དྲང་གཞག་སྒྲུབ་དགོས།ནང་མི་དང་བུ་ཕྲུག་དང་ཉེ་འགྲམ་གྱི་མི་སྣར་དོ་དམ་ཡག་པོ་བྱས་ཏེ་དབང་ཆ་སྤྱོད་པའི་རྣམ་པར་ངོ་རྒོལ་མཐའ་གཅིག་ཏུ་བྱེད་པ་དང་ཁྱིམ་སྲོལ་བཟང་པོ་ཞིག་ཆགས་པ་བྱེད་དགོས།